Purtugalle

'U **Purtugalle** (*Portugal* jndr'à 'u portoghese) jè 'u state cchiù occidendale de l'Europe condinendale. Affacciate sus a l'Oceano Atlandiche, cu cchiù o mene 830 chilometre de coste a sud e a ovest, confine sulamende cu 'a Spagne (Galizia a nord, Castiglia e León, Estremadura e Andalusie a est). 'U territorie sue, corrisponne a l'andiche provinge romane de Lusitanie, occupe 'na fasce de territorie longhe cchiù o mene 600 km e larie 150/200 km ca da le rilieve d'a Meseta spagnole scenne 'mbonde a 'a coste atlandiche. Tène de le condenziose cu 'a Spagne pa cetadine de Olivenza.

Favorite da sta particolare posizione jndr'à 'u corse de le sechele 'u piccinne regne d'u Purtugalle ha riuscite a pigghià 'na notevole esperienze marinare ca l'ha permesse de costruì 'nu dominie coloniale larie assaije, cu possedimende jndr'à tutte le condinende, scuagghiate sulamende 'nu picche de mene de trand'anne fa. De jidde remanene le doje arcipelache de le Azzorre e de Madera, ca fanne parte d'u territorie nazionale cumme reggione autonome. Face parte d'a Nato, d'u Consiglie d'Europe, de l'OCSE e de l'Aunione Europèe Occidendale.

'A capitale d'u Purtugalle jè Lisbone.

Da 'u 1° scennare 1986 jè State membre de l'Aunione europèe.

## Sciugrafije

Le coste d'u Purtugalle se presendane a tratte rettilinèe e sabbiose, a tratte ierte e rocciose. Assaije vote se iacchiane profonne rientranze inderrotte da promondorie rocciose.

'U Purtugalle jè occupate pe 'nu picche cchiù d'a metà d'u territorie sue da 'a pianure, pu 26% da 'a colline e pu 2% da 'a mundagne. L'altezze massime d'a reggione condinendale jè rappresendate da le 1.993 metre d'u Monde Malhão da Estrela cu 'u quale arrive 'a Serra da Estrela jndr'à metà settendrionale d'u Paise, ca jè pure 'a cchiù mondagnose. Jndr'à ponde meridionale stonne doje catene monduose piccenne oriendate in direzione ovest-est. Pianure larie de origgene alluvionale e marine separane le coste da le colline e da le mundagne de rrete. 'A pianure cchiù 'mbortande jè l'Alentejo, ca signifeche "oltre 'u Tejo", 'nu fiume ca segne 'a fina soje.

Assaije sismiche, 'u Purtugalle ha state colpite cchiù vote da le terramote (famose 'u terramote d'u d'u 1735, ca distruggìe 'na bbona parte de Lisbone).

### Idrografije
Jume prengepàle: Tejo, Douro, Guadiana, Mondego, Minho, Tamega, Sado, Vouga, Cavado, Ave, Corgo, Sabor, Coa, Tua e Zezere.
Le prengepàle lache artificiale sonde: Pico, Estrela, Larouco, Peneda, Gerês, Marão, Caramulo. Ogne fiume e ogne lache ca se iacchie jndr'à stu state jè assaije 'mbortande.

### Miniere
Le miniere portoghese reguardane soprattutte tungsteno e uranio a nord, stagne a 'u cendre e rame a 'u sud.

### Clime
A nord, cioè jndr'à vanne cchiù monduose d'u Paise, 'u clime jè atlandiche probbie, cioè cu precipitaziune abbundanne e cu l'influsse de l'oceane, attenuate da 'a presenze de corrende fridde ca toccane 'a coste. A sud de Lisbone e d'u Cape da Roca ('a punde cchiù occidendale) l'effette d'a vasce latitudine prenne 'u sopravvende e aumende l'aridità, conseguenze de scarse chiogge. Spiccianne, in Algarve, l'estreme reggione meridionale nnande a l'Africa e prutette a le spalle da certe rilieve, 'u clime devende subtropicale.

Le caratteristeche climateche d'u Purtugalle avessera favorì 'u sviluppe de bosche de querce, de castagne e de fagge. Comungue 'a chiande cchiù diffuse a 'u sciurne d'osce jè l'eucalipto, ausate pa produzione d'a carte. Jndr'à le zone costiere crescene 'u pine marittime e certe vote 'a palma nana.

Jndr'à l'arcipelache de le Azzorre, furmate da nove isole monduose de origgene vulcaneche, 'u clime jè temberate e umide; 'a vegetazione spondanèe jè redotte a breve tratte de foreste. Stu clime permette 'a vite a specie de vegetale diverse, ne jè esembie 'u Parche de Terra Nostre.

Jndr'à 'u 1971 ha state istituite 'u prime parche nazionale, quidde de Peneda-Gerês, a 'u confine settendrionale, larie 70.000 ettari, addò, a parte a 'na lussurreggiande vegetazione arborèe, jè presende 'na ricche faune selvateche (cerve, capriole, aquile, cavaddere, cinghiale, volpe, pernice, rettile). Osce esistene 'na vendine de aree prutette de varie tipe (riserve e parche naturale, aree de inderesse paesaggisteche).

L'arcipelache de Madera avene chiamate 'u fiore de l'oceane. Jè de origgene vulcaneche e 'u clime sue jè sub-tropicale, cu 'na scarse escursione termeche: mite e costande, ca permette 'u turisme duranne tutte l'anne.

Le uneche doje isole piccenne d'u Purtugalle sonde l'arcipelache de le Azzorre, le Berlengas e Madera.

## Storie

'U nome d'u Purtugalle, terre de le lusitane, derive da *[[Oporto|Portus Cale]]*, da 'u nome de 'n'andiche 'nzediamende ca s'acchiave a le foce d'u jume Duero. Atturne a 'u 200 n.C. le romane accumenzarene a conguistà 'u Purtugalle. 'U paese avenìe invase da le arabe; raggiungìe l'aunità nazionale jndr'à 'u XII sechele, cu 'u sue prime Rre, Alfonso Henriques. L'aunità nazionale, cumme pe tande otre paise europèe non g'ha state 'nu cammine facile, anzi onne state 'nu sbuènne de fatte storece 'mbortande.

### 'U Purtugalle jndr'à l'ere de le granne scuperte

L'epoche de le scuperte e de le conguiste de le navigature purtughese avène jndr'à 'u XV e 'u XVI sechele. 'mBrà le cchiù granne se ponne arrecurdà l'aperture d'a rotte pe l'Indie fatte da Vasco da Gama (a 'u quale onne state dedicate 'na torre e 'nu ponde jndr'à zone cendrale de Lisbone) superanne 'u Cape de Bbona Speranze. 'A colonizzazzione de le coste de l'Afriche consendìe a le purtughese de ccrejà de le puèrte jndr'à le quale le nave putaven fà scale jndr'à 'u corse de le viagge luènghe verse l'estreme oriende. Stu fatte consendìe l'avvie de 'nu commercie de spezie cu l'Indie e le naziune cchiù 'mbortande affacciate sus a l'Oceane indiane.

## Sciugrafije

## Culture

## Collegamende fore a Uicchipèdie
* Site ufficiale d'u Ministere de le Viagge e d'u Turisme
* Previsiune d'u tiembe

## Otre pruggette